
EPAITEGIETAN IZAPIDETUTAKO ERREKURTSOEI BURUZKO 2022KO MEMORIA
Diputatu nagusiaren uztailaren 5eko 324/2019 Foru Dekretuaren bidez, Arabako Foru Aldundiaren sailak zehaztu ziren 2019-2023 legegintzaldirako. Foru dekretu horren bidez, Diputatu Nagusiaren Sailari esleitzen zaizkio lege aholkularitza eta letratu defentsa eginkizunak.
Eginkizun horiek edozein jurisdikzio organoren aurrean eta Arbitraje Batzordearen aurrean garatzen dira, eta Lege Aholkularitzako Zerbitzuari esleitzen zaizkio, zeina lehentxeago aipatutako sailari atxikia baitago, halaxe ezartzen baitu Foru Gobernu Kontseiluaren abuztuaren 2ko 37/2019 Foru Dekretuak 2. artikuluan. Foru Dekretu horrek Diputatu Nagusiaren Sailaren egitura organikoa eta funtzionala onesten duen Gobernu Kontseiluaren otsailaren 9ko 8/2016 Foru Dekretuaren aldaketa onetsi zuen.
Dena den, arlo jakin batzuetan, eginkizun horiek beste sail batzuetako lege aholkularitzei esleituta daude:
· Hirigintza arloan: Ingurumen eta Hirigintza Saila: Hirigintzako Planeamendu, Kudeaketa eta Diziplina Atala (Gobernu Kontseiluaren otsailaren 9ko 17/2016 Foru Dekretuaren 18. art.).

· Desjabetze arloan: Bide Azpiegituren eta Mugikortasunaren Saila: Lege eta Administrazio Zerbitzua (Gobernu Kontseiluaren urriaren 22ko 47/2019 Foru Dekretuaren 16. art.).

· Arabako Lurralde Historikoko toki erakundeentzako laguntzari dagokionez: Lurralde Orekaren Saila: Laguntza Juridikoaren Atala (Gobernu Kontseiluaren otsailaren 9ko 9/2016 Foru Dekretuaren 12. art.).
 
	Arabako Lurralde Historikoko sektore publikoko gardentasun, herritarren parte hartze eta gobernu onaren otsailaren 8ko 1/2017 Foru Arauak ezartzen duenez, foru aldundiak urteko txosten bat argitaratuko du, besteak beste, aurkeztutako administrazioarekiko auzi errekurtsoei buruzkoa.
	Betebehar hori betetzearren, 2022. urtean zehar aurkeztu diren eta izapidetzen ari diren errekurtso judizialei buruzko informazioa ematen dugu memoria honetan. 
	
· Arabako Foru Aldundian sartu diren gai judizialak, zeinak 158 baitira, guztira. Horri erantsi behar zaizkio lehenago sartu arren izapidetzen ari diren errekurtsoak, zeinak 275 baitira, guztira.


	Jarduketa judizialak administrazioarekiko auzietako, arlo zibileko, merkataritzako eta gizarte arloko jurisdikzioetako epaitegi eta auzitegietan gauzatu dira.
Hona hemen 2021. urtean sartu diren gai motak:

	Administrazioarekiko auzia
	115

	Merkataritzakoa
	25

	Gizarte arlokoa
	10

	Zibila
	5

	Penala
	3



Errekurtso xede izan diren gaiak aztertuta, ogasun publikoaren eta zergen arlokoak dira gehienak, epaitutako gai guztien % 48,7; eta gizarte gaiei dagozkienak, batez ere desgaitasun mailari, prestazio ekonomikoei eta mendetasunari dagozkienak, % 12,5 dira; aldundiaren eta bere erakunde autonomoen zerbitzura lan egiten duten langileei dagozkienak % 17,6 dira.  Garraio, ehiza, errepide eta animalien osasunaren arloko zehatzeko ahalmenari eta baimenei dagozkienez, epaitutako gaiak % 7,6 dira. Ondasunen araubide juridikoari, hirigintzari eta desjabetzeei buruzkoak % 4 dira, eta ondare erantzukizunari loturikoak, % 3,2. Administrazio kontratazioan epaitutako gaiei dagokienez % 2,8 eta arlo zibileko, lan eta gizarte arlokoa %2.5, eta diru laguntzen eta eskumenen arlokoa, %1,6. 






Gai judizialek sail hauek eragin dituzte:
	
Diputatu Nagusiaren Saila
	1%

	Enplegu, Merkataritza eta Turismo Sustapenaren eta Foru Administrazioaren Saila
	14%

	Ogasun, Finantza eta Aurrekontu Saila
	50%

	Lurralde Orekaren Saila
	5%

	Bide Azpiegituren eta Mugikortasunaren Saila
	11%

	Gizarte Politiken Saila
	15%

	Nekazaritza Saila
	2%

	Kultura eta Kirola Saila
	1%

	Ingurumen eta Hirigintza Saila
	1%

